ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19పై పోరులో భాగంగా ముంబై ఐఐటీలోని ‘సైన్’లో
సత్వర ప్రతిస్పందన కేంద్రం ఏర్పాటు చేయనున్న డీఎస్టీ
ప్రపంచ మహమ్మారి కోవిడ్-19ను ఎదుర్కొనడంలో సత్వర ప్రతిస్పందనగా భారత ప్రభుత్వ శాస్త్ర-సాంకేతిక విజ్ఞాన విభాగం  వినూత్నచర్యలు చేపట్టింది. ఈ మేరకు కోవిడ్-19 ఆరోగ్య సంక్షోభంపై ముమ్మర యుద్ధ కేంద్రం  ఏర్పాటుకు ఆమోదం తెలిపింది. ఇందులో భాగంగా కోవిడ్-19 సవాళ్ల పరిష్కారానికి అంకుర సంస్థలను ప్రోత్సహించడంసహా వినూత్న ఆవిష్కరణలకు మార్గదర్శనం, మూల్యాంకన మద్దతునిచ్చే ఈ కేంద్రం కోసం రూ.56 కోట్లు వెచ్చించనుంది. తదనుగుణంగా CAWACH కేంద్రం నిర్వాహక బాధ్యతలను డీఎస్టీ మద్దతుతో ముంబై ఐఐటీ లో నడుస్తున్న సాంకేతిక వ్యాపార ప్రోత్సహక సంస్థ ‘ది సొసైటీ ఫర్ ఇన్నొవేషన్ అండ్ ఆంత్రప్రెన్యూర్షిప్ కు అప్పగించనుంది.
దేశం నుంచి కరోనా మహమ్మారిని పారదోలే చర్యలను వేగవంతం చేయడంలో డీఎస్టీ కీలకపాత్ర పోషిస్తోంది. దేశం అత్యవసర ఆరోగ్య పరిస్థితిని ఎదుర్కొంటున్న నేపథ్యంలో కేంద్ర, రాష్ట్ర ప్రభుత్వాలుసహా అనేక సంస్థలు, ప్రయోగశాలలు పలు పరిష్కార మార్గాలను అన్వేషిస్తున్నాయి. ఈ కృషిని ఏకీకరించి, పరిశోధన-అభివృద్ధి చర్యలను వేగవంతం చేసేందుకు డీఎస్టీ సరైన సమయంలో నిర్ణయం తీసుకుంది. ఈ మేరకు కోవిడ్-19 నియంత్రణ, నిర్మూలన దిశగా వెంటిలేటర్లు, వ్యాధి నిర్ధారణ సదుపాయాలు, చికిత్స విధానాలతోపాటు సమాచార సాంకేతికత తదితరాల రూపకల్పనలో అంకుర సంస్థలను ప్రోత్సహించనుంది. సంభావ్య సామర్థ్యంగల సంస్థలను గుర్తించి, సకాలంలో వాటికి తగిన ఆర్థిక మద్దతునిచ్చి రాబోయే ఆరు నెలల్లో పరిష్కారాలను అందుబాటులోకి తెచ్చేవిధంగా చూడటం CAWACH బాధ్యత.
రక్షణ మంత్రిత్వ శాఖ
మిషన్ సాగర్- మారిషస్లోని పోర్ట్ లూయిస్కు చేరుకున్న ఐఎన్ఎస్ నౌక కేసరి
- కోవిడ్-19 కు సంబంధించిన అత్యవసరమైన మందులు, ఆయుర్వేద ఔషధాలు మారిషస్కు అందజేత
మిషన్ సాగర్లో భాగంగా భారత నావిక దళ నౌక కేసరి శనివారం  మారిషస్లోని పోర్ట్ లూయిస్కు చేరుకుంది. కోవిడ్-19 మహమ్మారిని ఎదుర్కోవడంలో భాగంగా స్నేహపూర్వక విదేశాలకు భారత ప్రభుత్వం సహాయం అందిస్తోంది. ఇందులో భాగంగానే భారతీయ నావికాదళం నౌక కేసరి, కోవిడ్-19కు సంబంధించిన అత్యవసరమైన మందులు మరియు మారిషస్ ప్రజల నిమిత్తం ఆయుర్వేద ఔషధాల ప్రత్యేక సరుకును తీసుకువెళ్లింది. దీనికి తోడు భారత నావికాదళ వైద్యులు మరియు పారామెడిక్స్తో కూడిన 14 మంది సభ్యుల స్పెషలిస్ట్లతో కూడిన వైద్య బృందం కూడా ఈ నౌకలో బయలుదేరింది. ఈ బృందం మారిషస్లోని వైద్య సహచరులతో కలిసి పని చేయనుంది. కోవిడ్-19 కు సంబంధిత అత్యవసర పరిస్థితులకు కూడా ఈ బృందం సహాయం చేయనుంది. మెడికల్ అసిస్టెన్స్ టీమ్లో కమ్యూనిటీ మెడిసిన్ స్పెషలిస్ట్, ఉపిరితిత్తుల వైద్య స్పెషలిస్ట్ మరియు అనస్థీషియాలజిస్ట్ ఉన్నారు. భారతదేశం నుంచి తీసుకువెళ్లిన ఔషధాలను మారిషస్ ప్రభుత్వానికి అందజేసే అధికారిక కార్యక్రమం శనివారం  జరిగింది. మారిషస్ ప్రభుత్వం తరపున ఆరోగ్య మంత్రి డాక్టర్ కైలేష్ జగుత్పాల్ భారత్ నుంచి వచ్చిన సరుకును అందుకున్నారు. ఈ కార్యక్రమంలో భారత బృందానికి మారిషస్లోని భారత హైకమిషనర్ హెచ్ఈ శ్రీ తన్మయ లాల్ ప్రాతినిధ్యం వహించారు. ఈ కార్యక్రమంలో భారత నావికాదళ షిప్ కేసరి కమాండింగ్ ఆఫీసర్ కమాండర్ ముఖేష్ తయాల్తో మారిషస్ మంత్రి సంభాషించారు. ప్రస్తుత కోవిడ్-19 మహమ్మారి విజృంభన నేపథ్యంలో స్నేహపూర్వక దేశాలకూ సాయమందించాలన్న భారత ప్రభుత్వ నిర్ణయం మేరకు మారిషస్కు ఈ సాయం అందిస్తున్నారు. ‘సాగర్’ ప్రాంతంలో అందరికీ భద్రత మరియు వృద్ధికి ఊతమందించాలన్న ప్రధానమంత్రి దృష్టి కోణానికి తగ్గట్టుగా ‘మిషన్ సాగర్’ కార్యక్రమం చేపడుతున్నారు. ఈ మిషన్ ఐఓఆర్ దేశాలతో సంబంధాలకు భారతదేశం ఇచ్చిన ప్రాముఖ్యతను ఎత్తిచూపుతోంది. కోవిడ్-19 మహమ్మారిని ఎదుర్కోవటానికి ఇరు దేశాల మధ్య ఉన్న అద్భుతమైన సంబంధాలను ఇది పెంపొందిస్తోంది. విదేశాంగ మంత్రిత్వ శాఖ మరియు భారత ప్రభుత్వ ఇతర ఏజెన్సీల సన్నిహిత సమన్వయంతో ఈ మొత్తం ఆపరేషన్ ముందుకు సాగుతోంది.
(Visitor Counter : 245
రైల్వే మంత్రిత్వ శాఖ
రైల్వేయేతర రోగులు కోవిడ్ సంబంధిత సమస్యలతో ఆసుపత్రి పాలైనప్పుడు కోవిడ్ పరీక్షలు, ఆహార సరఫరాపై చార్జీలను రద్దు చేసిన రైల్వేలు
కోవిడ్ సంబంధించిన సమస్యలతో ఆసుపత్రి పాలైన రైల్వేయేతర రోగులకు కోవిడ్ పరీక్షలు, ఆసుపత్రిలో ఉన్న సమయంలో సరఫరా చేసే ఆహారంపై చార్జీలను భారతీయ రైల్వేలు రద్దు చేశాయి.
కోవిడ్-19 మహమ్మారి ఇన్ఫెక్షన్ వ్యాపించకుండా నివారించేందుకు, పోరాటం చేసేందుకు భారత ప్రభుత్వం అన్ని మంత్రిత్వ శాఖలు / డిపార్ట్మెంట్లు ఒకటిగా పని చేసే మొత్తం ప్రభుత్వం పద్ధతిని పాటిస్తోందన్న విషయం గమనార్హం.
ఈ క్రమంలో బోర్డు -
1. శిబిరాలలో, సమూహాలలో రైల్వేయేతర సిబ్బందికి చేసిన ఆర్టిపిసిఆర్/ ఆర్ఎటి పరీక్షలపై అయిన ఖర్చును రద్దు చేయాలని,
2.కోవిడ్ సంబంధించి ఆసుపత్రి పాలైనప్పుడు ఆహార సరఫరాపై వేయదగ్గ చార్జీలను రద్దు చేసింది.
కోవిడ్పై తన మొత్తం శక్తిసామర్ధ్యాలను ఉపయోగించి పోరాటం చేయడంలో భారతీయ రైల్వేలు ముందు వరుసలో ఉంది. సరఫరా లంకెలను నిర్వహించడం నుంచి ఆర్థిక చక్రాలు కదిలేలా చూడటం, ఆక్సిజన్ ఎక్స్ప్రెస్సులను నడపడం నుంచి కోవిడ్ కేర్ కోచీలను అందించడం, అత్యంత క్లిష్టమైన పరిస్థితుల్లో ప్యాసెంజర్ రైళ్ళను నడపడం వంటి పనులను రైల్వేలు చేస్తోంది.
ఈ కీలకమైన వైద్య చార్జీలను రద్దు చేయడమనేది ఆరోగ్య సంరక్షణ అందిరికీ అందుబాటులో చూడటంలో ఒక ముందడుగు.
(
పౌర విమానయాన మంత్రిత్వ శాఖ
గోవా విమానాశ్రయం నుంచి కొనసాగుతున్న వైద్య అత్యవసరాల నిరాటంక బట్వాడా
అత్యవసర వైద్య పరికరాలు, మందులను నిరాటకంగా బట్వాడాను సుగమం చేస్తూ కోవిడ్-19పై పోరాటంలో ఎయిర్పోర్ట్స్ అథారిటీ ఆఫ్ ఇండియా, గోవా అంతర్జాతీయ విమానాశ్రయం, ఆయా సంస్థల ఫ్రంట్లైన్ కరోనా యోధులు చురుకైన పాత్ర పోషిస్తున్నారు.
కోవిడ్-19పై భారత్ చేస్తున్న పోరాటానికి మద్దతు ఇవ్వడానికి జాతి వ్యాప్త లాక్డౌన్ నడుమ మొత్తం దేశంలోని అత్యంత మారుమూల ప్రాంతాలకు అత్యవసర వైద్య కార్గో ను రవాణా చేసేందుకు ఉద్దేశించిన 8 లైఫ్ లైన్ ఉదాన్ విమానాలకు గోవా విమానాశ్రయం తన సేవలను అందించింది. దేశంలోకి వచ్చిన 2.15 మెట్రిక్ టన్నుల, 3.96 మెట్రిక్ టన్నుల బయిటకు వెళ్ళే సరుకు మొత్తాన్ని నిర్వహించింది. జనవరి, ఫిబ్రవరి 2021 నెలల్లో గోవా రాష్ట్రానికి వచ్చిన మూడు లాట్లు, పొరుగు రాష్ట్రమైన కర్ణాటకకు వచ్చిన ఒక లాట్లను గోవా విమానాశ్రయం నిర్వహించింది.
కోవిడ్-19 మహమ్మారి కారణంగా ముందెన్నడూ లేనివిధంగా ఏర్పడిన పరిస్థితిని పరిష్కరించేందుకు గోవా అంతర్జాతీయ విమానాశ్రయం తన మిషన్ను బలోపేతం చేయడం ద్వారా అత్యవసర వైద్య అవసరాలైన కోవిడ్ వాక్సిన్లు, ఫాబిఫ్లూ మందులు, కోవిడ్-19 టెస్టింగ్ కిట్లు, ఇతర అత్యవసరాలను నిరాటకంగా సరఫరా చేస్తూ, తన కార్యక్రమాన్ని ఆపలేదు. మహమ్మారి రెండవ దశలో గోవా రాష్ట్రానికి కోవిడ్ వాక్సిన్ రావడానికి గోవా విమానాశ్రయం సౌలభ్యాన్ని కల్పించింది. ఇది రాష్ట్రంలోకి వచ్చే సరుకును అందుకోవడంలో భాగంగా చేసి, పంపిన సరుకు వేగవంతంగా బయిటకు పంపి, సాధ్యమైనంత తక్కువ సమయంలో అది ఆరోగ్య అధికారులకు అప్పగించింది.
చెన్నై నుంచి 13 బాక్సుల కోవిడ్ వాక్సిన్ ను 18.04.2021న అందుకున్నారు.
ముంబై నుంచి 9 బాక్స్ల కోవిడ్ వాక్సిన్ ను 30.04.2021న అందుకున్నారు.
ఢిల్లీ నుంచి 122 కెజీల కోవిడ్-19 టెస్టింగ్ కిట్లను 23.04.2021న అందుకున్నారు.
రాష్ట్రంలోకి వచ్చే సరుకుకు అదనంగా, గ్లెన్ మార్క్ ఉత్పత్తి అయిన ఫాబిఫ్లూ మందులను బయిటకు వెళ్ళే సరుకుకు సౌలభ్యం కల్పించడంలో గోవా విమానాశ్రయం కీలక పాత్ర పోషించింది. బయిటకు వెళ్ళే కార్గో అహ్మదాబాద్, బెంగళూరు, ఛెన్నై, ఢిల్లీ, కోల్కతా, లక్నో, జైపూర్, హైదరాబాద్, ఇందోర్, నాగ్పూర్ సహా దేశంలోని పలు ప్రాంతాలకు సరఫరా చేయడంలో పాత్ర పోషించింది. బయిటకు వెళ్ళే సరుకులో భాగంగా మొత్తం 31,955 కిలోల ఫాబిఫ్లూ మందులు గోవా విమానాశ్రయం నుంచి రవాణా అయ్యాయి. ఒకమాదిరి నుంచి తేలికపాటి కోవిడ్ లక్షణాలు కలిగిన రోగుల చికిత్స కోసం ఫాబిఫ్లూ ఉపయోగిస్తారు. అతి చిన్న రాష్ట్రమైనప్పటికీ గోవా కోవిడ్-19పై పోరాటంలో ముందు వరుసలో నిలిచి ప్రముఖ పాత్ర పోషిస్తోంది, గోవా అంతర్జాతీయ విమానాశ్రయం 24x7 అందుకు ద్వారంగా పనిచేస్తోంది.
అదనంగా, ఎఎఐ ఉద్యోగులు, ఎయిర్ లైన్స్, ఏజెన్సీలు, విమానాశ్రయంలో పని చేస్తున్న ఫ్రంట్లైన్ సిబ్బంది, వారిపై ఆధారపడిన కుటుంబ సభ్యులకు గోవా ప్రభుత్వ భాగస్వామ్యం, మద్దతుతో కోవిడ్ వాక్సినేషన్ శిబిరాన్ని నిర్వహించేందుకు గోవా విమానాశ్రయం కృషి చేస్తోంది.
రక్షణ మంత్రిత్వ శాఖ
డీఆర్డీఓ అభివృద్ధి చేసిన మొబైల్ను కోవిడ్-19 పరీక్షల ప్రయోగశాలను ప్రారంభించిన రక్షణ శాఖ మంత్రి శ్రీ రాజ్నాథ్ సింగ్
డీఆర్డీఓ సంస్థ అభివృద్ధి చేసిన మొబైల్ వైరాలజీ రీసెర్చ్ అండ్ డయాగ్నోస్టిక్స్ లాబొరేటరీని  కేంద్ర రక్షణ శాఖ మంత్రి శ్రీ రాజనాథ్ సింగ్ గురువారం ఆవిష్కరించారు. ఈ రోజు వీడియో కాన్ఫరెన్స్ ద్వారా ఆయన ఎంవీఆర్డీఎల్ను ఆవిష్కరించారు. హైదరాబాద్లోని ఈఎస్ఐసీ ఆసుప్రతి, ప్రైవేట్ పరిశ్రమల వారి సహకారంతో దీనిని డీఆర్డీఓ అభివృద్ధి పరిచింది.
ఈ సందర్భంగా రక్షణ మంత్రి మాట్లాడుతూ ప్రధాన మంత్రి శ్రీ నరేంద్ర మోడీ నాయకత్వంలో ప్రభుత్వం అనేక సమయానుకూల నిర్ణయాలు తీసుకుందన్నారు, అందువల్లే ఇతర దేశాలతో పోలిస్తే మన దేశంలో కోవిడ్-19 వైరస్ వ్యాప్తి చాలా తక్కువగా ఉందని అన్నారు. బయో-సేఫ్టీ లెవల్ 2 మరియు లెవల్ 3 ల్యాబ్ను డీఆర్డీఓ కేవలం 15 రోజుల రికార్డు సమయంలో తయారు చేయడాన్ని ఈ సందర్భంగా శ్రీ రాజనాథ్ సింగ్ ప్రశంసించారు. సాధారణంగా ఇలాంటి ల్యాబ్ల తయారీకి ఆరు దాదాపు నెలల సమయం పడుతుంది. రోజుకు 1,000 కంటే ఎక్కువ నమూనాలను ప్రాసెస్ చేయగల ఎంవీఆర్డీఎల్ వల్ల కోవిడ్-19 వైరస్తో పోరాడటంలో మన దేశ సామర్థ్యాలను మెరుగుపరుస్తుందని అన్నారు.
తన వంతు సాయమందిస్తున్న సాయుధ దళాలు..
కోవిడ్-19 మహమ్మారితో పోరాడటానికి మన సాయుధ దళాలు తమ వంతు సహకారాన్ని అందిస్తున్నాయని మంత్రి తెలిపారు. క్వారంటైన్ కేంద్రాలను ఏర్పాటు చేయడం, ఆరోగ్య సంరక్షణ సౌకర్యాలు కల్పించడం, ఇతర దేశాల్లోని భారతీయ పౌరులను తరలించడం వంటి కార్యక్రమాలతో సహకరిస్తున్నాయని అన్నారు. కోవిడ్-19తో పోరులో భాగంగా ఇలాంటి ప్రయత్నాలు ఇకపై కూడా కొనసాగుతాయని ఆయన అన్నారు. ఈ కార్యక్రమంలో కేంద్ర హోం శాఖ సహాయ మంత్రి జి.కిషన్ రెడ్డి, కార్మిక ఉపాధి శాఖ మంత్రి శ్రీ సంతోష్ కుమార్ గంగ్వార్తో పాటు తెలంగాణ రాష్ట్ర ఐటీ, పరిశ్రమలు, మున్సిపల్ పరిపాలన మరియు పట్టణ అభివృద్ధిశాఖ మంత్రి శ్రీ కె. తారక రామారావు, తెలంగాణ కార్మిక శాఖ మంత్రి శ్రీ సి.హెచ్. మల్లారెడ్డి, డీఆర్డీఓ ఛైర్మన్ మరియు డీడీఆర్ అండ్ డీ కార్యదర్శి డాక్టర్ జి.సతీష్ రెడ్డి తదితరులు పాల్గొన్నారు.
అంతర్జాతీయ ప్రమాణాలతో..
కోవిడ్ వైరస్ స్క్రీనింగ్ మరియు సంబంధిత ఆర్అండ్డీ కార్యకలాపాలను వేగవంతం చేసేందుకు ఉపయోగపడేలా డీఆర్డీఓకు చెందిన హైదరాబాద్లోని రీసెర్చ్ సెంటర్ ఇమారత్లో  దీనిని అభివృద్ధి చేశారు. హైదరాబాద్లోని ఈఎస్ఐసీ వారి సౌజన్యంతో దీనిని తయారు చేశారు.
బీఎస్ఎల్ 3 ల్యాబ్, బీఎస్ఎల్ 2 ల్యాబ్ కలయికగా నమూనాలను పరీక్షించేలా దీనిని డీఆర్డీఓ తయారు చేసింది. ప్రపంచ ఆరోగ్య సంస్థ, ఐసీఎంఆర్ నిర్ధేశించిన బయో-సేఫ్టీ ప్రమాణాల ప్రకారం అంతర్జాతీయ మార్గదర్శకాలకు అనుగుణంగా ఈ ప్రయోగశాలను తీర్చిదిద్దారు. అంతర్ నిర్మిత విద్యుత్తు నియంత్రణ వ్యవస్థ, లాన్, టెలిఫోన్ కేబులింగ్, సీసీటీవీ పర్యవేక్షణ వంటి అమరికలతో దీనిని నిర్మించారు. కోవిడ్-19 నిర్ధారణతో పాటు ఔషధ పరీక్షలకు అవసరమైన వైరస్ కల్చర్, కన్వలేసెంట్ ప్లాస్మా డెరైవ్డ్ థెరపీ, టీకా అభివృద్ధికి గాను కోవిడ్-19 రోగుల సమగ్ర రోగనిరోధక ప్రొఫైలింగ్తో పాటు భారతీయ జనాభాకు ప్రత్యేకమైన ప్రారంభ క్లినికల్ ట్రయల్స్కు అనుగుణంగా ఉండేందుకు వీలుగా ఈ మొబైల్ ల్యాబ్ సహాయపడుతుంది.
దేశంలో ఎక్కడికైనా తీసుకుపోయే వేసులుబాటు..
ఈ ల్యాబ్ ద్వారా రోజుకు 1000-2000 నమూనాలను పరీక్షించేందుకు వీలుంటుంది. ఈ ల్యాబ్ను దేశంలో ఎక్కడైనా అవసరానికి అనుగుణంగా తీసుకుపోయి అక్కడ పరీక్షలు నిర్వహించేందుకు ఆస్కారం ఉంటుంది. ఈ ల్యాబ్ అభివృద్ధికి అవసరమై కంటైనర్ల సదుపాయాలను మెస్సర్స్ ఐకామ్, నిర్ణీత కాలంలో బీఎస్ఎల్ -2 మరియు బీఎస్ఎల్-3 ప్రమాణాలతో ల్యాబ్ ఏర్పాట్ల రూపకల్పనకు తోడ్పాటు అందించిన మెస్సర్స్ ఐక్లీన్ బేస్ ఫ్రేమ్లను అందించినందుకు మెసర్స్ హైటెక్ హైడ్రాలిక్స్ సంస్థల సహకారాన్ని డీఆర్డీవో ఈ సందర్భంగా ప్రస్తుతించింది.
రైల్వే మంత్రిత్వ శాఖ
రాష్ట్రాలకు రోజూ 2.6 లక్షల భోజనాలు; రైల్వేమంత్రిత్వ శాఖ సంసిద్ధత
నామమాత్రపు ధర రూ.15; స్పందనను బట్టి సరఫరా పెంపు
అన్నార్తులకు నిత్యం ఉచిత ఆహార పంపిణీకి ఇది అదనం
కోవిడ్-19 నేపథ్యంలో దిగ్బంధం వేళ భారత రైల్వేల ఔదార్యం
జాతీయ దిగ్బంధాన్ని మే 3వరకూ పొడిగించిన నేపథ్యంలో దుర్బలవర్గాల సంరక్షణ, ఆహార సరఫరాకు భరోసా ఇవ్వడం తప్పనిసరి. ఈ మేరకు దిగ్బంధం మొదలైన నాటినుంచే భారత రైల్వేశాఖ అన్నివిధాలా అవిరళ కృషితోపాటు అనితరసాధ్యంగా వితరణశీలత ప్రదర్శిస్తోంది. ఇందులో భాగంగా సరఫరా శృంఖలాన్ని, రవాణా సదుపాయాన్ని సద్వినియోగం చేసుకుంటూ ఆహారం, మందులు తదితర నిత్యావసరాలను మారుమూల ప్రాంతాలకు రవాణా చేస్తోంది. దీంతోపాటు అన్నార్తులకు నిత్యం ఉచితంగా ఆహారం పంపిణీ చేస్తోంది. దీనికి అదనంగా దేశంలోని వివిధ ప్రాంతాల్లోగల తమ వంటశాలల నుంచి రూ.15 నామమాత్రపు ధరతో రాష్ట్రాలకు రోజూ 2.6 లక్షల భోజనాలు సరఫరా చేస్తామని సంసిద్ధత తెలిపింది. ఆయా జిల్లా యంత్రాంగాలు ఈ భోజనాలను తీసుకెళ్లి, పేదలకు పంపిణీ చేయవచ్చునని సూచిస్తూ సమాచారం పంపింది. రాష్ట్రాలనుంచి వచ్చే స్పందననుబట్టి ఆహార పొట్లాల సరఫరా పెంచుతామని ప్రకటించింది. దిగ్బంధం ప్రకటించాక 2020 మార్చి 28 నుంచి నిత్యం లక్ష వేడివేడి ఆహార ప్యాకెట్లను పేదలకు ఉచితంగా పంపిణీ చేస్తున్నట్లు గుర్తుచేసింది. ఈ మేరకు నిన్నటిదాకా 20.5 లక్షల ప్యాకెట్లను అన్నార్తులకు అందజేసినట్లు తెలిపింది. ఇందుకోసం వివిధ రైల్వే జోన్లలోని ఐఆర్సీటీసీ ప్రధాన వంటశాలల్లో సిబ్బంది శుచి-శుభ్రతలతోపాటు సామాజిక దూరం పాటిస్తూ నిర్విరామంగా శ్రమిస్తున్నారని వివరించింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 కారణంగా మరణించిన ఆరోగ్య కార్యకర్తల కుటుంబాలకు నష్టపరిహారం
కోవిడ్ -19 మహమ్మారిపై పోరాటం చేస్తున్న ఆరోగ్య కార్యకర్తలకు ప్రధానమంత్రి గరీబ్ కళ్యాణ్ ప్యాకేజీ కింద  బీమా పథకం కింద జీవిత బీమా సౌకర్యాలను కల్పిస్తున్నారు. ప్రభుత్వం రూపొందించిన ముసాయిదాలో భాగంగా కోవిడ్ -19 బాధ్యతలను నిర్వహించే సిబ్బందికి, ముఖ్యంగా రోగులకు ప్రత్యక్షంగా వైద్య సేవలు అందిస్తూ, ఆ వ్యాధి సోకే అవకాశం ఉన్న కమ్యూనిటీ హెల్త్ కేర్ కార్యకర్తలు, ప్రైవేటు హెల్త్ కేర్ వర్కర్లు సహా ఆరోగ్య సంరక్షణ సేవలు అందిస్తున్న సిబ్బందికి ఈ పథకం కింద వ్యక్తిగత ప్రమాదం కవర్ గా రూ. 50 లక్షలు మేరకు లబ్ధి పొందే అవకాశం ఉంది. పైన పేర్కొన్న పథకం కింద లబ్ధి సౌకర్యాన్ని 180 రోజులకు  పొడిగించారు.
ఈ పథకం కింద 15 జులై 2021 నాటికి మొత్తం 921మంది వైద్యులకు, ఆరోగ్య సంరక్షణ కార్యకర్తలకు రూ. 50 లక్షల చొప్పున బీమా క్లెయిమును చెల్లించారు.
మహమ్మారి సమయంలో మానవ వనరుల సంక్షోభాన్ని గుర్తిస్తూ, ఆరోగ్య& కుటుంబ సంక్షేమ శాఖ వైద్య అధికారులు, సిబ్బంది సంక్షేమం కోసం రక్షణ చర్యలను మెరుగుపరచే అనేక చర్యలను చేపట్టింది.
ఈ అంశంలో తీసుకున్న ఇతర చర్యలు ః
కోవిడ్ -19 నేపథ్యంలో అంటువ్యాధుల  ఆర్డినెన్స్ను 22 ఏప్రిల్ 2020న జారీ చేశారు. అంతేకాకుండా, ఈ ఆర్డినెన్స్ ను పార్లమెంటు లో ప్రవేశపెట్టి, ఆమోదించి 29 సెప్టెంబర్ 2020న నోటిఫై చేశారు. ఆరోగ్య సంరక్షణ సేవలు అందించే సిబ్బంది ని హింసాత్మక చర్యల నుంచి రక్షణను, భద్రతను అందించడం అన్నది సవరణలో భాగం.
కోవిడ్-19 వాక్సినేషన్ చొరవను 16 జనవరి, 2021న ప్రారంభించిన తర్వాత, ఆరోగ్య కార్యకర్తలను తొలి ప్రాధాన్యతా గ్రూపుగా గుర్తించడం జరిగింది. కోవిడ్ సంబంధిత పనులలో నిమగ్నమైన వైద్యులకు వాక్సిన్ ఇవ్వవలసిందిగా రాష్ట్ర ప్రభుత్వాలు/ కేంద్ర పాలిత ప్రాంతాల ప్రభుత్వాలను పదే పదే కోరడం జరిగింది.
ఆరోగ్య సంరక్షణ కార్యకర్తలకు ఇన్ఫెక్షన్ వచ్చే ప్రమాదాన్ని కనిష్టం చేసేందుకు సంక్రమణ నివారణ, నియంత్రణ పద్ధతులకు సంబంధించిన మార్గదర్శకాలను ఆరోగ్య, కుటుంబ సంక్షేమ శాఖ రాష్ట్ర ప్రభుత్వాలకు అందించింది.
అన్ని వర్గాల ఆరోగ్య సంరక్షణ కార్యకర్తలకు ఐజిఒటి ప్లాట్ఫాంపై నివారణ, నియంత్రణ పై శిక్షణను అందుబాటులోకి తెచ్చారు.
ఆసుపత్రి, సామాజిక పరిసరాలలోపిపిఇలను హేతుబద్ధంగా ఉపయోగించడంపై మార్గదర్శకాలను ఆరీ చేయడం జరిగింది. వివిధ ప్రమాదకర పరిసరాలలో సూచిత పిపిఇ లను వినియోగించడం అనే రిస్క్ ఆధారిత పద్ధతిని మార్గదర్శకాలు అనుసరించాయి.
సంక్రమణ నివారణకు, రోగనిరోధకతకు ఆరోగ్య కార్యకర్తలకు హైడ్రాక్సీక్లోరోక్విన్ ను అందించారు. ఈ మేరకు సూచనలను 23 మార్చి 2020న ఆరోగ్య, కుటుంబ సంక్షేమ శాఖ జారీ చేసింది.
అధిక రిస్కును ఎదుర్కొనే ఆరోగ్యకార్యకర్తలకు మొదట్లో ఒకవారం పాటు క్వారెంటీన్ చేసి, అనంతరం ఆరోగ్య కార్యకర్త ఆరోగ్య పరిస్థితిని పరిగణనలోకి తీసుకుని, క్వారెంటీన్ ను మరొక వారం పొడిగిస్తున్నారు. కోవిడ్ వార్డులలో, ఆసుపత్రులలోని కోవిడ్యేతర ప్రాంతాలలో పని చేస్తున్న ఆరోగ్య కార్యకర్తలకు ఆరోగ్య కుటుంబ సంక్షేమ శాఖ 18 జూన్ 2020న ఈ మేరకు సూచనలను జారీ చేసింది.
ఈ సమాచారాన్నికేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ భారతీ ప్రవీణ్ పవార్ మంగళవారంనాడు రాజ్యసభకు లిఖిత పూర్వక సమాధానం ద్వారా వెల్లడించారు.
ప్రధాన మంత్రి కార్యాలయం
జార్ఖండ్లోని హజారీబాగ్ బస్సు ప్రమాదంలో ప్రాణనష్టంపై ప్రధాని సంతాపం
జార్ఖండ్లోని హజారీబాగ్ జిల్లాలో జరిగిన బస్సు ప్రమాదంలో ప్రాణనష్టంపై ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు. ఈ దుర్ఘటనలో గాయపడినవారు త్వరగా కోలుకోవాలని ఆయన ప్రార్థించారు.
ఈ మేరకు ప్రధాని కార్యాలయం ఒక ట్వీట్ ద్వారా పంపిన సందేశంలో:
“జార్ఖండ్లోని హజారీబాగ్ జిల్లాలో సంభవించిన బస్సు ప్రమాదంలో ప్రాణనష్టం జరగడంపై నేనెంతో చింతిస్తున్నాను. ఈ విషాద సమయంలో మృతుల కుటుంబాలకు నా సానుభూతి తెలుపుతూ, గాయపడినవారు త్వరగా కోలుకోవాలని ఆ దైవాన్ని ప్రార్థిస్తున్నాను.. అని పేర్కొన్నారు.. PM @narendramodi.”
(
సాంఘిక న్యాయం, మరియు సాధికారత మంత్రిత్వ శాఖ
ఎన్బీసీఎఫ్డీసీ సహ నిధులను ఉపయోగించి; ఓబీసీ కేటగిరీ నర్సులు, ఫార్మాసిస్టులు, ఈబీసీ వ్యక్తులకు టీకా నిర్వహణ శిక్షణ ఇవ్వడానికి ఎన్బీసీఎఫ్డీసీ, అపోలో మెడ్స్కిల్స్ మధ్య ఎంవోయూ
కేంద్ర సాంఘిక న్యాయం, సాధికారత మంత్రిత్వ శాఖ ఆధ్వర్యంలోని 'జాతీయ వెనుకబడిన తరగతుల ఆర్థిక, అభివృద్ధి సంఘం'  అపోలో మెడ్స్కిల్స్ మధ్య ఒక అవగాహన ఒప్పందం కుదిరింది. ఎన్బీసీఎఫ్డీసీ సహ నిధులను ఉపయోగించి; వెనుకబడిన వర్గాలకు చెందిన నర్సులు, ఫార్మాసిస్టులు, ఆర్థికంగా వెనుకబడిన వర్గాల వ్యక్తులకు టీకా నిర్వహణ శిక్షణ ఇవ్వడానికి ఈ ఎంవోయూ కుదిరింది. ఈ-లెర్నింగ్, భౌతిక కార్యశాలల ద్వారా తొమ్మిది రోజులపాటు శిక్షణ ఉంటుంది. కేంద్ర ఆరోగ్య, కుటుంబ సంక్షేమ శాఖ జారీ చేసిన కార్యాచరణ మార్గదర్శకాలను నుంచి తీసుకున్న పాఠ్యాంశాలపై ఈ శిక్షణ ఇస్తారు.
వచ్చే కొన్ని నెలల్లో టీకా శిక్షణ తీసుకోనున్న వేలాది మంది, కేంద్ర ప్రభుత్వం కోట్లాది భారతీయులకు కొవిడ్-19 టీకా వేయించే కార్యక్రమంలో కీలక పాత్ర పోషించనున్నారు. ఎన్బీసీఎఫ్డీసీ డీజీఎం శ్రీ సురేష్ కుమార్ శర్మ, అపోలో మెడ్స్కిల్స్ వ్యాపారాభివృద్ధి&కార్పొరేట్ సంబంధాల విభాగాధిపతి శ్రీ విశాల్ సిన్హా అవగాహన ఒప్పందంపై సంతకాలు చేశారు. ఎన్బీసీఎఫ్డీసీ ఎండీ శ్రీ కె.నారాయణ్, అపోలో మెడ్స్కిల్స్ సీఈవో డా.శ్రీనివాసరావు ఆధ్వర్యంలో ఈ కార్యక్రమం జరిగింది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎం.ఎస్.ఎం.ఇల పబ్లిక్ ప్రొక్యూర్మెంట్ పాలసీ, ఉత్పత్తిసామర్ధ్యం పెంపు, ఉపాధి వృద్ధి, వ్యక్తిగత ప్రతిష్ఠ, టర్నోవర్పెరుగుదల వంటి అవకాశాల విషయంలో చూపిన సానుకూల ప్రభావం.
మెస్సర్స్ ఎంటర్ ప్రెన్యూయర్ డవలప్మెంట్ ఇన్స్టిట్యూట్ ఆఫ్ ఇండియా , సూక్ష్మ, చిన్నతరహా ఎంటర్ ప్రైజెస్ ఆర్డర్ 2012 కు సంబంధించి పబ్లిక్ ప్రొక్యూర్ మెంట్ పాలసీ పై థర్డ్పార్టీ అధ్యయనాన్ని నిర్వహించింది. ఈ సంస్థ తన తుది నివేదికను 2022 అక్టోబర్ 16వ తేదీన ఎం.ఎస్.ఎం.ఇ మంత్రిత్వశాఖకు అందజేసింది.
ఈ సంస్థ అధ్యయనం ప్రకారం, ఈ పాలసీ పై మొత్తంగా అభినందనలు వెల్లడయ్యాయి. ఇక ఈ విధానం ప్రభావాన్ని గమనించినపుడు, టర్నోవర్, వ్యక్తిగత ప్రతిష్ఠ, ఉపాధి వృద్ధి, ఉత్పత్తి సామర్ధ్యం విస్తరణ వంటివి సానుకూలతను చాటాయి.
గడచిన మూడు సంవత్సరాల కాలంలో సూక్ష్మ, చిన్నతరహా ఎంటర్ ప్రైజెస్ల నుంచి సిపిఎస్ల ప్రొక్యూర్మెంట్ కింది విధంగా ఉంది.
|
|
సంవత్సరం
|
|
మొత్తం ప్రొక్యూర్మెంట్

|
|
ఎం.ఎస్.ఇల నుంచి
ప్రొక్యూర్మెంట్ (ఎస్.సి.ఎస్.టిలయాజమాన్యంలోని
ఎంఎస్ఇలతో కలిపి)

|
|
ఎస్.సి,ఎస్.టిల యాజమాన్యంలోని
ఎంఎస్ఇ లనుంచి

|
|
మహిళల నేతృత్వంలోని
ఎంఎస్ఇలనుంచి
ప్రొక్యూర్చేసినవి

|
|
2020-21

|
|
139,419.74
|
|
40,717.81


|
|
768.53


|
|
749.20


|
|
2021-22

|
|
164,512.84
|
|
53,483.02


|
|
1,290.87


|
|
1,660.43


|
|
2022-23
09.02.2023 నాటికి

|
|
139,322.27
|
|
47,733.27


|
|
1,182

( లబ్ధిపొందిన ఎం.ఎస్ఇలు -7705
|
|
1,412.03



ఈ సమాచారాన్ని సూక్ష్మ,చిన్న,మధ్యతరహా ఎంటర్ప్రైజెస్శాఖ మంత్రి శ్రీభానుప్రతాప్సింగ్ వర్మ రాజ్యసభకు ఇచ్చిన లిఖిత పూర్వక సమాధానంలో తెలిపారు.
ఆర్థిక మంత్రిత్వ శాఖ
ఆమ్నెస్టీ పథకానికి ఆలస్య రుసుము కట్టే ముగింపు తేదీ మరియు జి.ఎస్.టి. చట్టం కింద రిజిస్ట్రేషన్ రద్దును పునరుద్ధరించడానికి దరఖాస్తు దాఖలు చేయడానికి కాలపరిమితి - పొడిగింపు
2017 జూలై, నుండి 2021 ఏప్రిల్ వరకు పన్ను కాలాలకు ఫారం జి.ఎస్.టి.ఆర్-3.బి. ని సమర్పించని పన్ను చెల్లింపుదారులకు ఆలస్య రుసుము తగ్గించడం లేదా రద్దు చేస్తూ ప్రభుత్వం, నోటిఫికేషన్ నం.19/2021- సెంట్రల్ ట్యాక్స్, తేదీ 01.06.2021 కి ప్రకారం ఉపశమనం కలిగించింది. అయితే వారు ఆయా కాలాలకు సంబంధించిన టాక్స్ రిటర్న్ లను 01.06.2021 నుండి 31.08.2021 మధ్య తప్పనిసరిగా సమర్పించి ఉండాలి. ఈ ఆలస్య రుసుము మాఫీ పథకం ప్రయోజనం పొందడానికి చివరి తేదీని, ప్రస్తుతం ఉన్న 31.08.2021 నుండి 30.11.2021 వరకు పొడిగించారు. [నోటిఫికేషన్ నం. 33/2021- సెంట్రల్ ట్యాక్స్, తేదీ 29.08.2021 చూడండి].
అనేక మంది నుండి విజ్ఞాపనలు అందిన నేపథ్యంలో, రిజిస్ట్రేషన్ రద్దును ఉపసంహరించాలని దరఖాస్తు చేయడానికి గడువు తేదీ 01.03.2020 నుండి 31.08.2021 మధ్య ఉన్నచోట, రిజిస్ట్రేషన్ రద్దును ఉపసంహరించాలని దరఖాస్తు చేసుకునే గడువును ప్రభుత్వం 30.09.2021 తేదీ వరకు పొడిగించింది. సి.జి.ఎస్.టి. చట్టంలోని సెక్షన్-29 లోని క్లాజ్  లేదా క్లాజ్  సబ్ సెక్షన్  కింద రిజిస్ట్రేషన్లు రద్దు చేయబడిన సందర్భాల్లో మాత్రమే ఈ పొడిగింపు వర్తిస్తుంది. [నోటిఫికేషన్ నం. 34/2021- సెంట్రల్ ట్యాక్స్, తేదీ 29.08.2021 చూడండి ].
డిజిటల్ సిగ్నేచర్ సర్టిఫికేట్  బదులుగా ఎలక్ట్రానిక్ ధృవీకరణ కోడ్  ఉపయోగించే కంపెనీల ద్వారా ఫారం జి.ఎస్.టి.ఆర్-3బి మరియు ఫారం జి.ఎస్.టి.ఆర్-1/ఐ.ఎఫ్.ఎఫ్. దాఖలు చేయడం ఇప్పటికే 27.04.2021 నుండి 31.08.2021 వరకు అమలులో ఉంది. ఇది 2021 అక్టోబర్, 31వ తేదీ వరకు తిరిగి పొడిగించబడింది. [నోటిఫికేషన్ నం. 32/2021- సెంట్రల్ ట్యాక్స్, తేదీ 29.08.2021 చూడండి].
ఆలస్య రుసుము మాఫీ పథకం ముగింపు తేదీని పొడిగించడం, అదే విధంగా, రిజిస్ట్రేషన్ రద్దు ను ఉపసంహరించాలని దరఖాస్తు దాఖలు చేయడానికి కాలపరిమితిని పొడిగించడం వల్ల, అధిక సంఖ్యలో పన్ను చెల్లింపుదారులు, ముఖ్యంగా, చిన్న పన్ను చెల్లింపుదారులు, వివిధ కారణాల వల్ల, ప్రధానంగా కోవిడ్-19 మహమ్మారి వల్ల కలిగే ఇబ్బందుల కారణంగా, తమ రిటర్నులను సకాలంలో దాఖలు చేయలేక పోయినవారు, అదేవిధంగా, ఇదే కారణాలవల్ల రిజిస్ట్రేషన్లు రద్దయినవారు ప్రయోజనం పొందుతారు. పన్ను చెల్లింపుదారులు, చివరి నిమిషంలో రద్దీని నివారించడానికి గాను, వీలైనంత త్వరగా ఈ పొడిగింపుల ప్రయోజనాన్ని పొందాలని విజ్ఞప్తి చేయడం జరిగింది.
ప్రధాన మంత్రి కార్యాలయం
వారణాసిలో జి-20 సాంస్కృతిక మంత్రుల సదస్సు ప్రతినిధుల గౌరవార్థం ప్రదర్శించిన ‘సుర్ వసుధ’పై ప్రధానమంత్రి ప్రశంసలు
వారణాసిలో జి-20 సాంస్కృతిక మంత్రుల సమావేశం సందర్భంగా వారి గౌరవార్థం కళాకారులు ప్రదర్శించిన సంగీత సమ్మేళనం ‘సుర్ వసుధ’ అద్భుతమని ప్రధానమంత్రి శ్రీ నరేంద్ర మోదీ ప్రశంసించారు. జి-20 కూటమిసహా 29 ఆహ్వానిత దేశాల సంగీత కళాకారులు ఈ సమ్మేళనంలో తమ గాన, వాద్య ప్రతిభను ప్రదర్శించారు. విభిన్న భాషల గాయకులు తమ మాతృభాషలో, వైవిధ్య వాద్యాలతో ‘వసుధైవ కుటుంబకం’  స్ఫూర్తిని చాటుతూ ప్రపంచ సంగీత సంస్కృతిని వారు ఆవిష్కరించారు.
దీనిపై కేంద్ర సాంస్కృతిక-పర్యాటక-ఈశాన్యభారత అభివృద్ధి శాఖ మంత్రి జి.కిషన్ రెడ్డి ‘ఎక్స్’ పోస్ట్ ద్వారా పంపిన సందేశంపై స్పందిస్తూ:
“వసుధైవ కుటుంబం స్ఫూర్తిని, సందేశాన్ని.. అందునా శాశ్వత కీర్తిగల కాశీ వంటి నగరం నుంచి ప్రపంచవ్యాప్తం చేయడానికి ఇంతకుమించిన సాంస్కృతిక కార్యక్రమం మరేముంటుంది!” అని ప్రధానమంత్రి కొనియాడారు.
రక్షణ మంత్రిత్వ శాఖ
ఎయిర్వారియర్స్కు ఆర్థిక పొదుపు, అవగాహన కల్పించేందుకు సెమినార్
ఎయిర్ వారియర్స్ కు వ్యక్తిగత స్థాయిలో ఆర్థిక ప్రణాళికలను రూపొందించడానికి అవసరమైన నిశితమైన అంశాలపై అవగాహన కల్పించే యత్నంలో భాగంగా భారత వైమానిక దళం 09 సెప్టెంబర్ 2022న సహేతుకమైన వర్తమాన ఆర్థిక సమస్యలపై ఒకరోజు సెమినార్ను నిర్వహించింది. ఫైనాన్షియల్ ప్రూడెన్స్ అండ్ అవేర్నెస్ ఫర్ ఎయిర్ వారియర్స్  అన్న శీర్షికతో ఆర్బిఐ సహకారంతో భారత వైమానిక దళం న్యూఢిల్లీలోని ఎయిర్ఫోర్స్ ఆడిటోరియంలో సెమినార్ ను నిర్వహించింది.
తమ వ్యక్తిగత జీవితాలలో ఎయిర్ వారియర్స్ మంచి, చైతన్యంతో కూడిన ఆర్థిక నిర్ణయాలు తీసుకునేందుకు వారికి తోడ్పడాలన్నది సెమినార్ ఉద్దేశ్యం. ఆర్థిక చైతన్యం, బ్యాంక్ మోసాలు, ఆంబుడ్స్మాన్ పాత్ర సహా విభిన్న అంశాలపై ఆర్ బిఐ అధికారులు చర్చలను నిర్వహించారు. ఎస్బిఐ, ఇతర ఆర్థిక నిపుణులు కూడా ఈ కృషికి తోడ్పడి ఎయిర్ వారియర్స్కు బహుముఖీయంగా వారికి అవగాహన కల్పించారు.
అన్ని ర్యాంకులకు చెందిన దాదాపు 400 ఎయిర్ వారియర్స్ ఈ సెమినార్కు హాజరయ్యారు. వారు ఉన్న ప్రాంతంతో సంబంధం లేకుండా ఈ సెమినార్ గరిష్టంగా అన్ని ఎయిర్ ఫోర్స్ యూనిట్లు, ఫార్మేషన్లను చేరుకుని, వారు వీక్షించేందుకు ప్రత్యక్ష ప్రసారం చేశారు.
ప్రధాన మంత్రి కార్యాలయం
ఈజిప్టులో ప్రముఖ యోగా శిక్షకులు రీమ్ జబక్.. నదా అడెల్లతో ప్రధాని భేటీ
ప్రధానమంత్రి శ్రీ నరేంద్ర మోదీ ఈజిప్టు రాజధాని కైరో నగరంలో 2023 జూన్ 24న ప్రముఖ యోగా శిక్షకులు శ్రీమతి రీమ్ జబక్, శ్రీమతి నదా అడెల్లతో భేటీ అయ్యారు. ఈ సందర్భంగా యోగాభ్యాసంపై వారి అంకితభావాన్ని ప్రధాని ప్రశంసిస్తూ- భారత్ సందర్శనకు రావాల్సిందిగా కోరారు. కాగా, ఈజిప్టులో యోగాభ్యాసంపై ప్రజలు ఎంతో ఆసక్తి చూపుతున్నారని వారు ప్రధానమంత్రికి వివరించారు.